Държавен вестник, бр. 96, 2008 г., стр. 19

Б Р О Й  96
Д Ъ Р Ж А В Е Н   В Е С Т Н И К
С Т Р .  19
Чл. 10. (1) Системите за условен достъп до
цифрови радио- и телевизионни програми оси-
гуряват на предприятията, предоставящи елек-
тронни съобщителни мрежи за наземно радио-
разпръскване, техническа възможност за ико-
номически ефективен достъп до управлението
на защитени услуги, предоставяни въз основа
на условен достъп.
(2) Предприятията по ал. 1, управляващи
системи за условен достъп, предоставят на опе-
раторите за радио- и телевизионна дейност и
доставчиците на защитени услуги техническа
възможност, която позволява техните цифрови
услуги да се приемат само от зрителите или
слушателите, които имат права на ползване чрез
декодиращи устройства.
(3) Декодиращите устройства се управляват
от предприятията, които предоставят услуги за
условен достъп.
(4) Техническата възможност по ал. 2 се
предоставя при условията на справедливост,
обоснованост и равнопоставеност на операто-
рите за радио- и телевизионно разпръскване и
доставчиците на защитени услуги.
(5) Предприятията, предоставящи условен
достъп, водят разделно счетоводство за услуга-
та по ал. 2.
Чл. 11. (1) Правата за производство на про-
дукти и системи за условен достъп—обекти на
интелектуална собственост, се предоставят при
справедливи, обосновани и равноправни условия.
(2) Предоставянето на правата по ал. 1 не
се обвързва с условия, които забраняват, огра-
ничават и затрудняват включването в същия
продукт на:
1. общ интерфейс, позволяващ свързване с
една или повече системи за достъп;
2. средства, специфични за друга система за
достъп, при условие че се спазват обосновани
условия, гарантиращи сигурността на обмен на
информацията с операторите на системи за ус-
ловен достъп.
Г л а в а  т р е т а
ОСИГУРЯВАНЕ НА ЕЛЕКТРОННИ СЪ-
ОБЩИТЕЛНИ УСЛУГИ, ПРЕДНАЗНАЧЕ-
НИ ЗА ЛИЦА СЪС СЛУХОВИ И ЗРИТЕЛ-
НИ УВРЕЖДАНИЯ
Чл. 12. Предприятията, осъществяващи
електронни съобщения чрез разрешение за пол-
зване на индивидуално определен ограничен ре-
сурс—радиочестотен спектър, за осъществява-
не на електронни съобщения чрез мрежи за
наземно цифрово радиоразпръскване, са длъж-
ни да осигурят подходящ достъп до предоставя-
ните от тях електронни съобщителни услуги на
лица със слухови увреждания, осигурявайки
специализирани субтитри и език на знаците в
излъчваните телевизионни програми.
Чл. 13. Предприятията, осъществяващи
електронни съобщения чрез разрешение за пол-
зване на индивидуално определен ограничен ре-
сурс—радиочестотен спектър, за осъществява-
не на електронни съобщения чрез мрежи за
наземно цифрово радиоразпръскване, са длъж-
ни да осигурят подходящ достъп до предоставя-
ните от тях електронни съобщителни услуги на
лица със зрителни увреждания, осигурявайки
аудиоописание и аудиосубтитри при излъчване
на телевизионни програми.
Чл. 14. Предприятията, осъществяващи
електронни съобщения чрез разрешение за
ползване на индивидуално определен ограни-
чен ресурс—радиочестотен спектър, за осъ-
ществяване на електронни съобщения чрез
мрежи за наземно цифрово радиоразпръсква-
не, са задължени да гарантират безплатен
достъп по подходящ начин на лицата със слу-
хови и зрителни увреждания до събитията с
важно обществено значение по смисъла на
чл. 32, ал. 3 от Закона за радиото и телевизи-
ята съобразно списък, приет от Съвета за
електронни медии.
Чл. 15. Специфични задължения относно
включване в програмите, разпространявани
чрез мрежите за наземно цифрово радиораз-
пръскване и предоставяне на достъп до елек-
тронни съобщителни услуги чрез мрежите за
наземно цифрово радиоразпръскване, предназ-
начени за лицата със слухови и зрителни увреж-
дания, като специализирани субтитри, език на
знаците, аудиоописание, аудиосубтитри, могат
да бъдат налагани чрез лицензиите за радио-
дейност, издавани от Съвета за електронни
медии, и разрешенията за ползване на индиви-
дуално определен ограничен ресурс—радиочес-
тотен спектър за наземно цифрово радиораз-
пръскване, издавани от Комисията за регули-
ране на съобщенията.
ДОПЪЛНИТЕЛНА РАЗПОРЕДБА
§ 1. По смисъла на тези правила “широкоек-
ранна телевизионна услуга” е телевизионна
услуга, която се състои изцяло или отчасти от
програми, които се създават и редактират за
излъчване в цялостен широкоекранен формат.
Препоръчваният формат за широкоекранните
телевизионни услуги е 16:9.
ЗАКЛЮЧИТЕЛНА РАЗПОРЕДБА
§ 2. Тези правила се приемат на основание
чл. 49, ал. 1 от Закона за електронните съобще-
ния и влизат в сила от деня на обнародването
им в “Държавен вестник”.
Председател: В. Божков
5191